KBANK สำรองเงินสดกว่า 3.22 หมื่นลบ. รับสงกรานต์
KBANK สำรองเงินสดกว่า 3.22 หมื่นลบ. รองรับช่วงเทศกาลสงกรานต์
3 เม.ย. 2560

ธนาคารกสิกรไทย จำกัด (มหาชน) หรือ KBANK ระบุว่า บริษัทเตรียมสำรองเงินสดสำหรับให้บริการในสาขาและเครื่องเอทีเอ็ม เพื่อรองรับการใช้จ่ายช่วงวันหยุดยาวในเทศกาลสงกรานต์ 12-16 เมษายน 2560 รวมทั้งสิ้น 32,200 ล้านบาท
โดยในจำนวนดังกล่าว แบ่งเป็น การสำรองเงินสดผ่านช่องทางสาขาจำนวน 10,500 ล้านบาท โดยเป็นเงินสำรองสำหรับสาขาในเขตกรุงเทพฯ จำนวน 4,200 ล้านบาท และสาขาในเขตภูมิภาคจำนวน 6,300 ล้านบาท
สำหรับการสำรองเงินสดเพื่อเครื่องเอทีเอ็ม (K-ATM) ที่มีอยู่จำนวนกว่า 9,000 เครื่องทั่วประเทศ เป็นจำนวนทั้งสิ้น 21,700 ล้านบาท แบ่งเป็น การสำรองเพื่อบรรจุเครื่องเอทีเอ็มในเขตกรุงเทพฯ จำนวน 10,000 ล้านบาท และเอทีเอ็มในเขตภูมิภาคจำนวน 11,700 ล้านบาท